stanford-oval/wikipedia huggingface dataset:
לאופולדינה, נסיכת באדן
משפחתה

ב-24 בספטמבר 1862 התחתנה לאופולדינה בקרלסרוהה עם הרמן, נסיך הוהנלוהה-לנגנבורג, ממנו נולדו לה 3 ילדים:
ארנסט השני, נסיך הוהנלוהה-לנגנבורג (1863–1950), התחתן עם אלכסנדרה, נסיכת אדינבורו וסקסה-קובורג-גותה.
אליזה, נסיכת הוהנלוהה-לנגנבורג (1864–1929), התחתנה עם היינריך העשרים ושבעה, נסיך רויס הקו הצעיר.
פאודורה, נסיכת הוהנלוהה-לנגנבורג (1866–1932), התחתנה עם אמיך, נסיך ליינינגן.
יבנה (קלן)

תעודה מגימנסיה "יבנה"
גימנסיה יבנה נקראתה בשמה הרשמי בגרמנית 'Jüdisches Reformrealgymnasium Jawne' בית-הספר התיכוני הממלכתי היהודי יבנה. (נוסדה בחג הפסח ה'תרע"ט-1919) היא הייתה גימנסיה חרדית בגרמניה. היהודית היחידה בחבל הריין בין שתי מלחמות העולם. התקיימה עד לגירוש תלמידיה אל מותם ביולי 1942. 130 מתלמידי בית הספר ניצלו במסגרת הקינדר-טרנספורט לאנגליה, ביוזמתו של מנהל בית הספר באותה העת ד"ר מנחם אריך קליבנסקי.
תולדות הגימנסיה

הגימנסיה הוקמה בעיר קלן שבגרמניה, בשנת ה'תרע"ט (1919) על ידי רב העיר רבי עמנואל קרליבך והרב פינחס וולף כהמשך לבית הספר היסודי היהודי "מוריה". מבנה בית הספר הוקם בשנת 1921 ב-Helenenstraße והוא הוכר כ"ליצאום" (Lizeum; בית ספר תיכון) חצי-ציבורי, כך שבנייתו מומנה באופן חלקי על ידי הממשלה. חבר הנאמנים של בית הספר הורכב מנציגי הקהילה היהודית ומוריו היו בעלי השקפות דתיות-אורתודוקסיות.
החל מה-9 באפריל 1929 כיהן כמנהל בית הספר מנחם אריך קליבנסקי ומספטמבר אותה שנה שויך בית הספר לקטגוריה של Privats Jüdisches Reform-Realgymnasium mit Realschule für Knaben und Mädchen לאמור: בית ספר יהודי פרטי-רפורמיסטי עם בית ספר תיכון לבנים ולבנות. בית הספר התמודד עם קשיים רבים החל מן המשבר הכלכלי העולמי של 1929 ועד שריפת בית הכנסת ב"ליל הבדולח", אולם הלימודים התקיימו ובית הספר אף הצליח לשגשג.
בשנת הלימודים 1930–1931 מנתה אוכלוסיית התלמידים בבית הספר 103 בנים ו-75 בנות. בשנת הלימודים 1936–1937 נמנו 410 תלמידים, בנים ובנות.
אפילו באוגוסט 1941 נפתחה שנת הלימודים כסדרה "כאילו (Als ob) הכל נשאר כמקודם".
השואה ותוכנית ההצלה

החל מ-1937 פיתח קליבנסקי תוכנית ללימוד אנגלית ועברית מודרנית במטרה לסייע לתלמידים להגר לאנגליה או לעלות לארץ ישראל. הוא השיג את הסכמת הלשכה המרכזית להגירת יהודים של ממשלת גרמניה הנאצית ואת הסכמתם של גורמים יהודים בלונדון, ליברפול ומנצ'סטר שהתחייבו לקלוט את התלמידים. עד סגירת השערים ב-1939 הצליח לסייע להצלתם של 130 תלמידים על ידי שילוחם ללא הוריהם לאנגליה.
ביולי 1942 נשלחו אל מותם שרידי הקהילה היהודית של קלן ובהם קליבנסקי ומשפחתו ו-1,100 ילדים, בהם תלמידי בית הספר. הם גורשו מזרחה ברכבות ונורו ביער ליד מינסק לבורות הריגה.
הנצחה

מבני הגימנסיה נהרסו במלחמת העולם השנייה ואחריה. באזור נבנו בניינים מודרניים, אך ב-2001 הוקמה אנדרטה לזכר התלמידים שנשלחו אל מותם וכיכר, הממוקמת במקום בו הייתה חצר בית הספר, נקראה על שמו של קליבנסקי.
בשנת 2007 נפתחה תערוכת קבע במרכז למידע ולזיכרון בקלן בשם "הילדים מהחצר הסמוכה" (Die Kinder auf dem Schulhof nebenan) המנציחה את זכר בית הספר ותלמידיו באמצעות תיעוד רב.
ראו גם

יהודי גרמניה הנאצית
לקריאה נוספת

Dieter Corbach, Die Jawne zu Köln. Zur Geschichte des ersten jüdischen Gymnasiums im Rheinland und zum Gedächtnis an Erich Klibansky, 1900–1942. Gedenkbuch zur Ausstellung im Historischen Rathaus der Stadt Köln vom 12.-26. November 1990, Köln: Scriba Verlag, 1990.
Hans Thiel, 'Erich Klibansky - Germanist und Direktor der Jawne (1900-1942),' in: Diskussion Deutsch 23, 127 (1992), pp. 493-503.
הערות שוליים

↑  יוסף ולק, החינוך היהודי בימי הנאצים מתוך: כיום אתמול, הוצאת ששר, אוניברסיטת בר-אילן ומכון ליאו בק, 1997. עמוד 19.
| --- | --- |
בקרת זהויות :  NKC: zmp20231199973 
פסל "גור אריה יהודה" על גבי האנדרטה על שם מנחם אריך קליבנסקי בקלן בכיכר הנושאת את שמו במקום בו הייתה חצר בית הספר. בתחתית האנדרטה חקוקים שמות 1,100 ילדי הקהילה היהודית.
לאופולד השלישי, נסיך ליפה

לאופולד השלישי, נסיך ליפה (בגרמנית: Leopold III Fürst zur Lippe;‏ 1 בספטמבר 1821 – 8 בדצמבר 1875) היה נסיך ליפה משנת 1851 עד מותו.
ביוגרפיה > ראשית חייו

לאופולד נולד ב-1 בספטמבר 1821 בדטמולד, והיה ילדם הבכור של לאופולד השני, נסיך ליפה ואמיליה, נסיכת שוורצבורג-זונדרסהאוזן, בתם של גינטר פרידריך הראשון, נסיך שוורצבורג-זונדרסהאוזן וקרולינה, נסיכת שוורצבורג-רודולשטדט.
בשנת 1851 מת אביו, ולאופולד עלה לשלטון במקומו, וב-17 באפריל 1852 הוא התחתן עם אליזבת, נסיכת שוורצבורג-רודולשטדט, בתו של אלברט, נסיך שוורצבורג-רודולשטדט.
ביוגרפיה > שלטונו

בשנת 1854 הוציא לאופולד צווים, המעניקים שוויון לכנסייה הקתולית ולכנסייה הלותרנית, על בסיס שווה עם הקלוויניסטית, שהייתה הדת הרשמית בליפה.
בשנת 1866 הצטרפה הנסיכות בראשות לאופולד השלישי לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הנסיכות לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית.
הנסיך לאופולד היה אחד היזמים הראשיים של הקמת אנדרטת הרמן ביער טויטובורג, אשר נחנכה על ידי וילהלם הראשון, קיסר גרמניה בקיץ 1875. כמה חודשים לאחר הסרת הלוט מעל האנדרטה מת לאופולד ב-8 בדצמבר בדטמולד, ומכיוון שלא היו לו ילדים, אחיו וולדמאר, נסיך ליפה עלה לשלטון במקומו.
המלחין יוהנס ברהמס היה מחברי הפמליה של הנסיך, ובין השנים 1857 ו-1859 שימש כמורה למוזיקה של אחות הנסיך, הנסיכה פרדריקה.
הערות שוליים

↑  Huberty, Michel; Giraud, Alain; Magdelaine, F. and B. (1979). L'Allemagne Dynastique, Tome II. France: Laballery. p. 337. ISBN 2-901138-02-0.
↑  "Obituary. Prince Leopold II of Lippe-Detmold". New York Times. 1875-12-10. p. 4.
↑  "Lippe". The Catholic Encyclopedia. 1913. p. 276.
| --- | --- |
בקרת זהויות :  GND: 136724485  VIAF: 81021364   WorldCat (עם VIAF): 81021364
כלי בדיקות ענן

כלי בדיקות ענן הוא צורה של בדיקות תוכנה בה אפליקציות ווב משמשות בסביבת מחשוב ענן כדי לבצע סימולציה של תעבורת משתמשים בעולם האמיתי.
סקירה כללית

בכלי בדיקות ענן משתמשים בתשתית מחשוב ענן לצורך בדיקות תוכנה.
ארגונים חפצים בבדיקות תוכנה באופן כללי וכן בבדיקות עומסים, בדיקות רמת ביצועים וניטור השרות. ארגונים נתקלים בבעיות תקציב ולוח זמנים.
עלויות גבוהות עבור מקרה בדיקה, מקרי בדיקה רבים, וחוסר או העדר אפשרות למחזר מקרי בדיקה, ופיזור גאוגרפי של משתמשים - כל אלו מוסיפים לאתגרים.
יתר על כן, כדי להבטיח רמת שירות גבוהה והימנעות מזמנים בהם השירות אינו זמין נדרשות בדיקות תוכנה ב- data center של הלקוח, מחוץ לו, או בשניהם.
כלי בדיקות ענן הוא הפתרון לכל בעיות אלו.
הודות לאחסון אפקטיבי יעיל, זמינות גבוהה של תשתית תוכנה עם סקלאביליות וגמישות בזמינות של סביבת הבדיקות, ניתן להגיע להפחתה משמעותית בזמן הביצוע של בדיקות תוכנה של אפליקציות גדולות ולהביא לפתרונות יעילים מבחינת עלות.
הצורך בבדיקות ענן

גישות מסורתיות לבדיקות תוכנה דורשות עלות גבוהה כדי ליצור סימולציה של פעילות משתמש ממיקומים גאוגרפיים שונים.
בדיקות תוכנה לחומות אש ולמאזני עומסים גוררות הוצאות על חומרה, תוכנה ותחזוקה. כאשר מדובר באפליקציות בהן שיעור המשתמשים קשה לחיזוי, או כאשר יש שוני בסביבות ההתקנה של האפליקציה הנובע מדרישות הלקוח, שימוש בכלי בדיקות ענן יהיה אפקטיבי יותר.
סוגי בדיקות המבוצעים בענן

בדיקות מאמץ - Stress Test: מטרת בדיקת זו היא להגדיר יכולת אפליקציה לשמר רמת אפקטיביות מעבר לנקודת שבירה מסוימת. חיוני עבור כל אפליקציה לפעול בעבודה מאומצת תוך שימור יציבות. בדיקה במאמץ מבטיחה זאת על ידי יצירת שיאי עומסים בעזרת שימוש בסימולטורים, אולם העלות של יצירת סימולטורים היא עצומה. במקום להשקיע הון ביצירת סביבות בדיקה מורכבות, כלי בדיקות ענן מהווה אלטרנטיבה בת מימון וסקלאבילית.
בדיקות עומס - Load Test: בבדיקה זו יוצרים עומס תעבורה גדול על האפליקציה ומדידת תגובת האפליקציה.
בדיקות רמת ביצועים - Perfomance Test: מציאת רף, צווארי בקבוק ומגבלות הם חלק מבדיקת רמת ביצועים. לשם כך, נדרשת בדיקת רמת ביצועים תחת עומס עבודה מסוים. על ידי שימוש בכלי בדיקות ענן, קל ליצור סביבה מעין זו ולשנות את טבעה של התעבורה על-פי בקשה. שיטה זו מפחיתה באופן אפקטיבי את העלות ואת הזמן הנדרש על ידי סימולציה של אלפי משתמשים הנמצאים בנקודות מטרה גאוגרפיות שונות.
בדיקות פונקציונליות - Functional Testing: הן אפליקציות אינטרנטיות והן אפליקציות לא אינטרנטיות אפשריות לביצוע מבחינת בדיקת פונקציונליות בעזרת בדיקות ענן. תהליכי הוריפיקציה של ספסיפיקציות מבוצעות באמצעות ענן במקום באתר.
בדיקות תאימות - Compatibility Testing: באמצעות בדיקות ענן בודקים מופעים של מערכות הפעלה שונות ובכך חוסכים במאמצי בדיקות תאימות.
בדיקת רמת ביצועים של דפדפן - Browser Performance Testing: באמצעות כלי בדיקות ענן אפשרי לבצע בדיקות אוטומטיות לאתרי אינטרנט.
בדיקת המתנה - Latency Testing: בדיקות ענן מאפשרות מדידת זמן ההמתנה בין פעולה לתגובה לפעולה לכל אפליקציה לאחר פרישת רכיביה בענן.
דרכי פעולה

ארגונים מיישמים בדיקות ענן תוך שימוש במוצרים של ספקים כגון SOASTA, HP, Load Impact, Compuware ,Keynote systems.
לאחר שתרחישי המשתמש מפותחים והבדיקה תוכננה, ספקי שרות אלו ממנפים שרתי ענן (המסופקים על ידי ספקי פלטפורמה של ענן כגון, Amazon.com, Google, Rackspace כדי ליצור תעבורת ווב.
לאחר שהבדיקה מוכנה, ספקי שרות ענן מעבירים תוצאות וניתוחים אנליטיים לאנשי טכנולוגיית המידע באמצעות דשבורדים המציגים נתוני זמן אמת כדי לאפשר ניתוח מלא על רמת הביצועים שתהיה לאפליקציות ולאינטרנט בזמן שיא מבחינת נפחי עבודה.
עצות לבדיקות מוצלחות

להבין את האלסטיות של הפלטפורמה של הספק ואת הדינמיות של מתודות הקונפיגורציה.
להיות צעד קדימה לפני התפתחות אמצעי הניטור של ספקי שירות והסכמי שרות (SLA).
אפשרות פוטנציאלית להתחייב עם ספק השרות שיהיה שותף בתפעול אם מייצרים commercial off-the-shelf (COTS) software.
נכונות לשמש כ- case study על ידי ספק שרות ענן. נושא זה עשוי להביא להפחתת עלויות.
יישום

ניתן לראות בבדיקות ענן חיבור של Software as a Service‏ (Saas) ו-Utility Computing. מערכות מבוזרות ומערכות מקביליות עשויות להיות רלוונטיות לביצוע סימולציות בשיטת ענן בגלל טבען המורכב.
מערכת D-Cloud היא דוגמה לסביבת בדיקות תוכנה בענן.
לצורך בדיקת אפליקציות לא אינטרנטיות, ניתן להשתמש במופעים וירטואליים כדי להקים במהירות סביבות בדיקה אוטומטיות של אפליקציה.
כלים

חלק מהכלים הנכללים בבדיקות ענן הם:
SOASTA
Advaltis Cloud Testing
Cloud Assault
Parasoft® SOAtest™
HP LoadRunner
Keynote
LoadStorm™
Cloud Testing
תועלות

התועלות המרכזיות הן עלות נמוכה וגישה קלה למשאבי מחשוב בהיקף גדול ובכך לשקף את המציאות הנדרשת מבחינת יכולת מחשוב, לרבות תפוצת משתמשים רחבה מבחינה גאוגרפית.

בנוסף, זמן ההקמה והרכבת בדיקות הוא מינימלי.
העלות הכוללת מופחתת.
הסקלביליות המתאפשרת היא גבוהה.
בעיות

זמן ההקמה של בדיקת מיגרציה לענן גבוה יחסית עקב השינוי הנדרש לכמה ממקרי הבדיקה. לפיכך, בדיקות ענן אינן בהכרח תמיד הפתרון האופטימלי לכל בעיות הבדיקות.

נדרש שינוי במערכות Legacy כדי להיבדק בענן.
 
רמת הפגיעות לסיכוני אבטחה גבוהה יותר בתצורת ענן.

תוצאות הבדיקה עלולות להיות לא מדויקות עקב השינוי ברמת הביצועים של ספקי השרות של הרשת ושל האינטרנט, במקרים אלו יש להשתמש ב- service virtualization.
הערות שוליים

↑  Girmonsky, Alon. "Cloud-testing compared to traditional testing with-in the corporate LAN". אורכב מ-המקור ב-2012-04-25. נבדק ב-12 באוקטובר 2011. {{cite web}}:  (עזרה)
↑  Ariola, Wayne. "The Next Generation of Test Environment Management". נבדק ב-12 באוקטובר 2011. {{cite web}}:  (עזרה)
↑  Dubie, Denise. "Poor application performance translates to lost revenue, research shows". נבדק ב-12 באוקטובר 2011. {{cite web}}:  (עזרה)
↑  "Using the Cloud to Stress Test Your Web Applications". אורכב מ-המקור ב-2011-12-19. נבדק ב-12 באוקטובר 2011. {{cite web}}:  (עזרה)
↑  "Performance and Load Testing Services using Cloud Computing". אורכב מ-המקור ב-2011-11-02. נבדק ב-12 באוקטובר 2011. {{cite web}}:  (עזרה)
↑  Ganon, Z.; Zilbershtein, I.E. (12 ביוני 2009). "Cloud-based Performance Testing of Network Management Systems". Computer Aided Modeling and Design of Communication Links and Networks. pp. 1–6. נבדק ב-12 באוקטובר 2011. {{cite web}}:  (עזרה)
↑  Banzai, Takayuki; Koizumi, Hitoshi; Kanbayashi, Ryo; Imada, Takayuki; Hanawa, Toshihiro; Sato, Mitsuhisa (17 במאי 2010). "D-Cloud: Design of a Software Testing Environment for Reliable Distributed Systems Using Cloud Computing Technology". Cluster, Cloud and Grid Computing (CCGrid), 2010 10th IEEE/ACM International Conference. pp. 631–636. {{cite web}}:  (עזרה)
↑  "Top 10 Cloud Computing Load Test and Performance Monitoring Companies".(הקישור אינו פעיל)
↑  "Test infrastructure in the Cloud business case; a cost reduction, or not?". נבדק ב-12 באוקטובר 2011. {{cite web}}:  (עזרה)
↑  Jaideep. "Five Benefits of Software Testing On Cloud". אורכב מ-המקור ב-2011-09-18. נבדק ב-12 באוקטובר 2011. {{cite web}}:  (עזרה)
↑  T., Parveen; Tilley, S. (6–10 באפריל 2010). "When to Migrate Software Testing to the Cloud?". Software Testing, Verification, and Validation Workshops (ICSTW). pp. 424–427. נבדק ב-12 באוקטובר 2011. {{cite web}}:  (עזרה)
↑  S., Tilley; Parveen, T. (12–18 בספטמבר 2010). "Migrating software testing to the cloud". Software Maintenance (ICSM). p. 1. נבדק ב-19 באוקטובר 2011. {{cite web}}:  (עזרה)
↑  Roodenrijs, Ewald (1 בנובמבר 2010). "Testing on the Cloud" (PDF). אורכב מ-המקור (PDF) ב-2012-10-21. נבדק ב-2012-06-24. {{cite web}}:  (עזרה)
↑  MacVittie, Lori. "Cloud testing: The next generation". אורכב מ-המקור ב-2012-09-03. נבדק ב-12 באוקטובר 2011. {{cite web}}:  (עזרה)
Types of testings supported
Steps for Cloud Testing
אריה ים מצוי

| אריה ים מצוי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
סוג:: אריה ים מצוי
שם מדעי
 Zalophus ‏גיל, 1866
תחום תפוצה


אריה ים מצוי (שם מדעי: Zalophus) הוא סוג של אריות ים ממשפחת האוטריים ובו 3 מינים שאחד מהם נכחד:
אריה ים קליפורני (Zalophus californianus) - המין הנפוץ ביותר. נפוץ בחוף המערבי של צפון אמריקה מדרום מזרח אלסקה ועד מקסיקו כולל מפרץ קליפורניה.
אריה ים גלאפגוס (Zalophus wollebaeki) - מצוי אך ורק באיי גלאפגוס ומצוי בסכנת הכחדה.
אריה ים יפני (Zalophus japonicus) - נכחד. היה מצוי ביפן ונכחד עקב ציד אינטנסיבי.
גלריה

ארי ים קליפורני
אריה ים גלאפגוס
פוחלץ של אריה ים יפני
לאופולד השני, נסיך ליפה

לאופולד השני, נסיך ליפה (בגרמנית: Leopold III Fürst zur Lippe;‏ 6 בנובמבר 1796 – 1 בינואר 1851) היה נסיך ליפה בין השנים 1802–1851.
ביוגרפיה

לאופולד נולד ב-6 בנובמבר 1796 בדטמולד, והיה ילדם הבכור של לאופולד הראשון, נסיך ליפה ופאולינה, נסיכת אנהלט-ברנבורג, בתם של פרידריך אלברכט, נסיך אנהלט-ברנבורג ולואיזה, נסיכת שלזוויג-הולשטיין-זונדרבורג-פלן. בשנת 1802 מת אביו ולאופולד עלה לשלטון במקומו, אולם מכיוון שהיה קטין, שימשה אמו כעוצרת עד 1820. בשנת 1819, במהלך העוצרות, הציגה אמו חוקה לפני הפרלמנט, שהייתה אז בעלת סמכויות ביצוע יותר מכל אספה אחרת בגרמניה.
בשנת 1825, הוא בנה תיאטרון, ובין אלה ששיחקו בו היו אלברט לורצינג ולודוויג דבריאנט, אשר הועסקו בו מ-1826 עד 1833.
בשנים האחרונות של שלטונו התרחשו מהפכות 1848 שפרצו גם ברחבי הנסיכות, וב-1 בינואר 1851 מת לאופולד בדטמולד, ובנו הבכור לאופולד השלישי, נסיך ליפה עלה לשלטון במקומו.
משפחתו

ב-23 באפריל 1820 התחתן לאופולד בארנשטאדט עם אמיליה, נסיכת שוורצבורג-זונדרסהאוזן, בתם של גינטר פרידריך הראשון, נסיך שוורצבורג-זונדרסהאוזן וקרולינה, נסיכת שוורצבורג-רודולשטדט, ממנה נולדו לו תשעה ילדים:
לאופולד השלישי, נסיך ליפה (1821–1875), התחתן עם אליזבת, נסיכת שוורצבורג-רודולשטדט.
לואיזה, נסיכת ליפה (1822–1887)
וולדמאר, נסיך ליפה (1824–1895), התחתן עם סופיה, נסיכת באדן.
פרדריקה, נסיכת ליפה (1825–1897)
פרידריך, נסיך ליפה (1827–1854)
הרמן, נסיך ליפה (1829–1884)
אלכסנדר, נסיך ליפה (1831–1905)
קרל, נסיך ליפה (1832–1834)
פאולינה, נסיכת ליפה (1834–1906)
הערות שוליים

↑  Almanach de Gotha (87th ed.). Justus Perthes. 1850. p. 38.
↑  Knight, Charles (1839). Penny Cyclopaedia of the Society for the Diffusion of Useful Knowledge. p. 37.
↑  Gadberry, Glen W (1995). Theatre in the Third Reich, the Prewar Years: Essays on Theatre in Nazi Germany. Greenwood Publishing Group. pp. 33, 34. ISBN 0-313-29516-6.
↑  "The Gentleman's Magazine". 1851. p. 335.
| --- | --- |
בקרת זהויות :  GND: 136724442  VIAF: 81021329   WorldCat (עם VIAF): 81021329
עמנואל קרליבך

| --- | --- |
אין תמונה חופשית
 לידה:  18 בינואר 1874 ליבק
 פטירה:  3 בדצמבר 1927 (בגיל 53) קלן
 מדינה:  גרמניה 
 תקופת הפעילות:  ?–1927 
 אב:  שלמה קרליבך (ליבק) 
 אם:  אסתר קרליבך 
 
הרב ד"ר עמנואל שלום מנחם קרליבך (בגרמנית: Emanuel Shalom Menachem Carlebach; ‏18 בינואר 1874 – 3 בדצמבר 1927) היה רב ומחנך יהודי-גרמני, רבן של ממל וקלן.
ביוגרפיה

היה השני משנים עשר ילדים של הרב שלמה קרליבך (רבה של ליבק), ושל אסתר (גר') (משוררת ובתו של הרב אלכסנדר זוסמן אדלר, שהיה רבה של ליבק לפני הרב קרליבך).
עמנואל קרליבך למד בתלמוד תורה של ליבק, ולאחר מכן בגימנסיה כללית עד סיום לימודיו בשנת 1893. למד פילוסופיה באוניברסיטת ברלין, ובמקביל בבית המדרש לרבנים בברלין, ואחר כך סמסטר אחד באוניברסיטת וירצבורג, ובאותו זמן אצל הרב נתן במברגר. בפברואר 1896, בעקבות תזה שכתב על גיו (אנ'), קיבל תואר דוקטור באוניברסיטת וירצבורג. אחר כך למד בישיבת פרנקפורט בפרנקפורט אם מיין, ונסמך לרבנות על ידי הרב שלמה זלמן ברויאר במאי 1897. נסמך גם על ידי הרבנים מיכאל כהן מפולדה, מאיר לרנר מאלטונה, נתן במברגר מווירצבורג, שלמה ולדלר משנלאנקה (אנ') וגבריאל פיינברג מממל.
ב-1898 נתבקש על יד הקהילה היהודית של מֶמֶל שבפרוסיה המזרחית (כיום קלייפדה שבליטא) לשמש כרב העיר. עבור קרליבך היה זה המפגש הראשון עם יהדות מזרח אירופה, והוא הקים בממל בית ספר דתי ראשון, שאותו ניהל בעצמו. בקיץ 1904 עבר לשמש כרבה של קלן. עימות פנים-קהילתי הביא בשנת 1906 להפרדת חלק של הקהילה היהודית האורתודוקסית בהנהגת קרליבך ולהקמת הקהילה החרדית "הקהילה היהודית הגדולה" של קלן (Jüdische Großgemeinde Köln), או בשמה הנפוץ קהילת עדת ישורון.
הקים בקלן בית מדרש למורים יהודיים ועמד בראשו עד יום מותו.
מפברואר 1916, במלחמת העולם הראשונה, שימש קרליבך, ביחד עם פנחס כהן (אנסבך) (אנ') רבה של אנסבך ותחת הפוליטיקאי לודוויג האס (גר'), כיועץ לממשל הגרמני בוורשה בפתרון בעיות דתיות-חינוכיות. בתפקידו זה יזם הקמת בתי ספר חרדיים לבנות, ניסה לשנות את ה"חדרים" בפולין על ידי שימור כמה שיותר מצביונם הדתי המסורתי. משנת 1918 שימש כרב צבאי בצבא הקיסרות הגרמנית. בין משימותיו בתפקידו זה היה לשכנע את בני הקהילות היהודיות באזורים אלו, כי סכנת הטיפוס הגוברת בזמן המלחמה מצריכה אמצעים היגיינים שונים מהנהוג עד אז. בשנת 1916 היה לקרליבך, יחד עם הרב כהן שלצידו ייעץ לממשל הגרמני, חלק בהקמת "אגודת האורתודוקסים", שלימים הייתה לאגודת ישראל בפולין. כמו כן ייסדו עיתון יומי אורתודוקסי בשם "דאס יודישע ווארט".
בשל התגייסותו לצבא הממשלה הגרמנית הושמץ על ידי ההנהגה הציונית בפולין באותו זמן, שסברה שישנו איסור להתגייס לצבא. באותה תקופה יצא איסור ללבוש לבוש יהודי, ובשל קשריו עם הממסד הצליח הרב קרליבך לבטלו. מאז חזרו יחסיו עם הקהילות למצבם הקודם.
לאחר המלחמה המשיך בפעילותו לחינוך בקהילה בקלן. היה מנהל הסמינר למורים בעיר ובית הספר "מוריה", ובפסח 1919 יזם הקמת גימנסיה יהודית פרטית בקלן, "יבנה" (Jawne), ולאחר מותו של מנהלה הראשון לקח על עצמו, בנוסף להנהגת הקהילה, גם את ניהול הגימנסיה.
בשנת 1924 חלה, ובשנת 1927 נפטר מהתקף לב. נקבר בבית הקברות היהודי בקלן, ובתחילת שנות ה-70 הועלתה גופתו לישראל. היה נשוי משנת 1898 למינה יואל (1873–1948), בתו של ד"ר דוד ודז'נט יואל. במהלך מלחמת העולם השנייה הסתתרה מפני הנאצים בבלגיה, ונפטרה ב-1948 בירושלים, שם חייתה בשנות חייה האחרונות, בקרבת בנם הבכור. לזוג נולדו ארבעה בנים. בנם הבכור, דוד (1899–1952), היה רב בקלן ויורשו של אביו ברבנות הקהילה מתרפ"ט (1929) ועד עלייתו לארץ ישראל בשנת 1937. בן נוסף, הרב אלכסנדר קרליבך, היה רבה של בלפסט.
לקריאה נוספת

"CARLEBACH, Emanuel, Dr", In: Michael Brocke, Julius Carlebach: Die Rabbiner im Deutschen Reich 1871-1945, Walter de Gruyter, 2009, S. 112–113 Nr. 2067
הערות שוליים

↑  Guyaus metaphysische Anschauungen, Würzburg: Beckers Universitäts-Buchdruckerei, 1896
↑  השליחות ההיסטורית לפולין, פרק מספר הזיכרונות - מורנו יעקב רוזנהיים
↑  "CARLEBACH, Emanuel, Dr", In: Michael Brocke, Julius Carlebach: Die Rabbiner im Deutschen Reich 1871-1945, Walter de Gruyter, 2009, S. 113 Nr. 2067
↑  הרב דר. יצחק לעווין, "די ״אגודת האורתודוקסים״ אין פּוילען: קאַפּיטלען צו דער פאָר־געשיכטע פון אגודת ישראל
↑  פרופ' מרדכי ברויאר, "ארבעה הספדים על תיאודור הרצל מפי עטו של יריב, באתר "דעת"
↑  עדי גרסיאל, אוצרות היודאיקה האבודים - בגליון השבוע, באתר ערוץ 7, 13 בנובמבר 1987
↑  הלכו לעולמם: עצמותיו של הרב שלום מנחם עמנואל קרליבך ז"ל (...), בית יעקב 150-151, אב ה'תשל"ג, עמ' 49
↑  עליו ראו: פרופ' יוסף ולק, "לזכרו של הרב דויד קרליבך ע"ה: ממורי סמינר "אפרתה"; "CARLEBACH, David, Dr", In: Michael Brocke, Julius Carlebach: Die Rabbiner im Deutschen Reich 1871-1945, Walter de Gruyter, 2009, S. 112 Nr. 2066
↑  תצלום היסטורי של רבני וורשה מלפני 55 שנה, בית יעקב 142, כסלו ה'תשל"ב, עמ' 23
| --- | --- |
בקרת זהויות :  NLI: 987007298714905171  CiNii: DA15902226  GND: 123557038  ISNI: 0000 0000 6680 0968  VIAF: 8298396   WorldCat (עם VIAF): 8298396
חגי גולדנברג

חגי גולדנברג במדי מכבי נתניה, 2018
חגי גולדנברג (נולד ב-15 בספטמבר 1990) הוא כדורגלן עבר ישראלי ששיחק בעמדת המגן הימני וכיום עוזר מאמן הפועל כפר סבא.
קריירה

גולדנברג החל לשחק כדורגל במחלקת הנוער של מכבי פתח תקווה. ב-23 באוגוסט 2008 ערך את הופעת הבכורה שלו בקבוצה הבוגרת של המועדון, בהפסד 1–2 למ.ס. אשדוד במסגרת גביע הטוטו. לאחר שמונה ימים ערך את הופעת הבכורה שלו בליגת העל, בתיקו 1–1 נגד מכבי נתניה. בעונת 2010/2011 הצטרף באופן קבוע לסגל הקבוצה הבוגרת, וערך ארבע הופעות בליגת העל. ב-26 באוקטובר 2011 הבקיע את שער הבכורה שלו בקריירה, בניצחון 2–4 על מכבי תל אביב במסגרת גביע הטוטו.
בעונת 2011/2012 הפך לשחקן סגל קבוע בקבוצה הבוגרת ושותף ב-20 משחקים, אך בסיום העונה הקבוצה ירדה לליגה הלאומית. בעונת 2012/2013 הוא שותף כמעט בכל משחקי הקבוצה והיה אחד השחקנים המובילים בקבוצה שהעפילה בסיום העונה בחזרה לליגת העל. בעונה שלאחר מכן הגיע עם הקבוצה לחצי גמר גביע המדינה. ב-11 בנובמבר 2014 הבקיע את שער הבכורה שלו בליגת העל, בתיקו 1–1 נגד בני סכנין. בסך הכול ערך גולדנברג 149 הופעות ליגה במדי מכבי פתח תקווה, מתוכן 115 בליגת העל.
ב-23 ביוני 2017 חתם במכבי נתניה. את הופעת הבכורה שלו במועדון ערך ב-2 באוגוסט 2017, במשחק מול קבוצתו לשעבר מכבי פתח תקווה בגביע הטוטו. הוא ערך 27 הופעות ליגה בעונת 2017/2018 במדי מכבי נתניה, והיה שותף לעונה מוצלחת של הקבוצה שסיימה במקום החמישי.
ב-2 באוגוסט 2018 חתם בעירוני קריית שמונה, וכעבור יומיים ערך את הופעת הבכורה שלו במועדון, במשחק מול מכבי חיפה בגביע הטוטו.
ב-25 ביוני 2019 חתם בהפועל חדרה.
ב-29 באוקטובר 2020 חתם לעונה אחת בבני סכנין.
ב-13 בינואר 2022 חתם בהפועל נוף הגליל. ב-30 ביוני 2022 חתם בבית"ר ירושלים. ב-10 בינואר 2023 חזר לקדנציה שנייה בהפועל נוף הגליל.
ב-31 בינואר 2024 חתם בהפועל כפר סבא.
ב-24 בדצמבר פרש ממשחק פעיל ומונה לעוזר מאמן הפועל כפר סבא.
הערות שוליים

↑  שמעון אלבז, חגי גולדנברג חתם בקריית שמונה, באתר ynet, 2 באוגוסט 2018
↑  יגאל גולדשטיין, ‏חגי גולדנברג חתם לעונה אחת בהפועל חדרה, באתר ערוץ הספורט, 25 ביוני 2019
↑  מיכאל וייסרמן, ‏‏כפי שפורסם לראשונה: חגי גולדנברג חתם רשמית בבני סכנין, באתר ספורט1, 29 באוקטובר 2020
↑  הדר יעקבי, ‏חגי גולדנברג חתם רשמית בנוף הגליל, באתר ערוץ הספורט, 13 בינואר 2022
↑  אופיר סער‏, בית"ר ירושלים הודיעה על צירוף בר כהן, אבישי כהן וחגי גולדנברג, באתר וואלה, 30 ביוני 2022
↑  תומר חבז, ‏חגי גולדנברג חתם רשמית בהפועל נוף הגליל, באתר ONE‏, 10 בינואר 2023
↑  תומר חבז, ‏מצטרף להפועל כפר סבא: חגי גולדנברג חתם, באתר ONE‏, 31 בינואר 2024
אריה קצנשטיין

| --- | --- |
אין תמונה חופשית
 לידה:  23 בנובמבר 1937
 נהרג:  10 בפברואר 1970 (בגיל 32) מינכן, גרמניה
 פעילות בולטת:  הקריב את חייו להצלת נוסעי אל על
 בת זוג:  בלהה
 צאצאים:  מיכל, תמר, עופר
 
אריה קצנשטיין (23 בנובמבר 1937 – 10 בפברואר 1970) היה תעשיין ישראלי מחיפה, אשר הקריב את חייו בהגנה על נוסעי אל על במתקפת הטרור בנמל התעופה של מינכן בשנת 1970.
ביוגרפיה

קצנשטיין נולד בחיפה ב-23 בנובמבר 1937, למרים ויעקב-היינץ קצנשטיין, שהיו מוותיקי התעשיינים בחיפה. הוא גדל והתחנך בחיפה, וסיים את לימודיו בבית הספר הריאלי. לאחר שירותו הצבאי נסע לגרמניה ללימודי הנדסה. לאחר סיום לימודיו האקדמיים, הצטרף לעבודה במפעלי הבידוד של משפחתו במפרץ חיפה. בשנת 1961 נישא לבלהה לבית לוין, אותה הכיר עוד מימי לימודיהם ב"ריאלי". לזוג נולדו שלושה ילדים.
הפיגוע במינכן

ב-10 בפברואר 1970, בעת חניית ביניים במינכן בטיסה 435 של "אל על" ללונדון, הותקפו הנוסעים על ידי שלושה מחבלים מארגון פת"ח. המחבלים השליכו רימונים לעבר אוטובוס שהסיע את הנוסעים משדה התעופה למטוס. קצנשטיין, שהיה עם אביו בנסיעת עסקים, הבחין ברימון שהושלך לעבר האוטובוס. במעשה גבורה, הוא זינק על הרימון כדי להגן על שאר הנוסעים, ובכך הציל את חייהם. קצנשטיין נהרג במקום, בעוד אביו ונוסעים נוספים נפצעו. הוה היה ההרוג היחיד באירוע זה. בזכות תושייתו של קצנשטיין, והקרבת חייו נמנע אסון גדול בהרבה, וחייהם של עשרות נוסעים ניצלו.
לאחר מותו

קצנשטיין הובא למנוחות בבית העלמין בחיפה. מותו של קצנשטיין הכה בתדהמה את מדינת ישראל, ואלפים השתתפו בהלווייתו. עיריית חיפה קראה רחוב על שמו באזור התעשייה בלובנד. עשר שנים לאחר האירוע שלח נשיא המדינה תעודת כבוד לבלהה, רעייתו של קצנשטיין. 55 שנים לאחר מותו, בפברואר 2025, הוקמה אנדרטה להנצחתו בשדה התעופה במינכן, ביוזמת עיריית מינכן וחברת Brainlab AG. האנדרטה עוצבה על ידי האמנית אליסיה קוואדה (Alicja Kwade) ומורכבת משלוש מסגרות פלדה עם מחוגי שעונים מברונזה, המסמלים את זמני ההמראה וההגעה של המטוס ואת שעת הפיגוע.